2002. aasta Eurovisiooni lauluvõistlus
2002. aasta Eurovisiooni lauluvõistlus oli 47. Eurovisiooni lauluvõistlus, mis toimus 25. mail 2002 Tallinnas Saku Suurhallis. Eesti sai õiguse korraldada lauluvõistlust, kui Eestit esindanud Tanel Padar ja Dave Benton võitsid 2001. aasta Eurovisiooni lauluvõistluse Taanis. Eesti oli esimene riik endisest idablokist, kes sai õiguse organiseerida lauluvõistlust. Lauluvõistluse eelarveks oli 122,6 miljonit Eesti krooni (u 7,84 miljonit eurot).